Doložka zlučiteľnosti návrhu vyhlášky s právom Európskej únie

1. Navrhovateľ vyhlášky: Ministerstvo zdravotníctva Slovenskej republiky.

2. Názov návrhu vyhlášky: Vyhláška Ministerstva zdravotníctva Slovenskej republiky o požiadavkách na potraviny a potravinové prísady ošetrené ionizujúcim žiarením.

3. Predmet návrhu vyhlášky v práve Európskej únie:

a) je upravený v primárnom práve – čl. 114 a 168 Zmluvy o fungovaní Európskej únie (Ú. v. ES C 202 7.6.2016, s. 1)

b) je upravený v sekundárnom práve - Smernica Európskeho parlamentu a Rady 1999/2/ES z 22. februára 1999 o aproximácii právnych predpisov členských štátov týkajúcich sa potravín a prídavných látok do potravín upravovaných ionizujúcim žiarením (Ú. v. EÚ L 66, 13.3.1999, s. 16), smernica Európskeho parlamentu a Rady 1999/3/ES z 22. februára 1999 o zostavení zoznamu potravín a prídavných látok do potravín ošetrených ionizujúcim žiarením v spoločenstve (Ú. v. EÚ L 66, 13.3.1999, s. 24-25).

c) nie je obsiahnutý v judikatúre Súdneho dvora Európskej únie.

4. Záväzky Slovenskej republiky vo vzťahu k Európskej únii:
a) lehota na prebratie vyššie uvedených smerníc:
· smernica 1999/2/ES:
· povolenie odbytu a používanie potravín ošetrených ionizujúcim žiarením v súlade so smernicou do 20. septembra 2000
· zákaz odbytu a používanie potravín ošetrených ionizujúcim žiarením, ktoré nie sú v súlade so smernicou do 20. marca 2001
· smernica 1999/3/ES:
· povolenie odbytu a používanie potravín ošetrených ionizujúcim žiarením v súlade so smernicou do 20. septembra 2000

b) nebolo začaté konanie v rámci „EÚ Pilot“ alebo konanie o začatí postupu
Európskej komisie, alebo o konaní Súdneho dvora Európskej únie proti Slovenskej republike podľa čl. 258 a 260 Zmluvy o fungovaní Európskej únie v jej platnom znení
c) predmetné smernice boli transponované do výnosu Ministerstva pôdohospodárstva Slovenskej republiky a Ministerstva zdravotníctva Slovenskej republiky zo 17. decembra 2003 č. 3757/2003-100, ktorým sa vydáva hlava Potravinového kódexu Slovenskej republiky upravujúca potraviny a potravinové prísady ošetrené ionizujúcim žiarením, ktorý v zmysle § 31ai ods. 2 zákona č. 152/1995 Z. z. o potravinách v znení neskorších predpisov stratí svoju platnosť a účinnosť.
			
5. Návrh vyhlášky je zlučiteľný s právom Európskej únie:
Úplne.
